
ΠΡΕΣΒΕΙΑ ΤΗΣ ΕΛΛΑΔΟΣ

ΚΟΠΕΓΧΑΓΗ
Κοπεγχάγη, 6η Οκτωβρίου 2026
Προκήρυξη για πλήρωση μίας (1) θέσεως Ιδιαίτερου Γραμματέαστην 
Πρεσβεία της Ελλάδος στην Κοπεγχάγη
Η Πρεσβεία της Ελλάδος στην Κοπεγχάγη προκηρύσσει μία (1) θέση εργασίας Ιδιαίτερου Γραμματέα πλήρους απασχόλησης με σύμβαση ιδιωτικού δικαίου, ορισμένου χρόνου, διετούς διάρκειας, ως κατωτέρω:

Μία θέση Ιδιαίτερου Γραμματέα με μεικτές αποδοχές 3.200 ευρώ μηνιαίως.

Οι υποψήφιοι θα πρέπει:
· Να διαμένουν μονίμως στη Δανία (κάτοχοι ελληνικής ή άλλης ιθαγένειας με νόμιμο δικαίωμα διαμονής και εργασίας στη Δανία).
· Αν είναι Έλληνες πολίτες θα πρέπει να έχουν εκπληρώσει τις στρατιωτικές τους υποχρεώσεις ή να έχουν απαλλαγεί μόνιμα από αυτές.
· Να έχουν συμπληρώσει το 21ο έτος της ηλικίας τους και να μην έχουν υπερβεί το 60ό.
· Να διαθέτουν πλήρη επάρκεια χρήσης Η/Υ.
· Να γνωρίζουν την Ελληνική και την Αγγλική γλώσσα (Η γνώση της Δανικής θα θεωρηθεί επιπλέον προσόν)
· Να διαθέτουν εμπειρία σε αντίστοιχη θέση – γνώσεις εθιμοτυπίας.
· Να είναι απόφοιτοι Δευτεροβάθμιας Εκπαίδευσης. Τυχόν πρόσθετες σπουδές θα συνεκτιμηθούν.
Οι ενδιαφερόμενοι καλούνται να υποβάλουν τις αιτήσεις τους μαζί με τα σχετικά δικαιολογητικά*, στην ηλεκτρονική διεύθυνση της Πρεσβείας της Ελλάδος στην Κοπεγχάγη (gremb.cop@mfa.gr) με την ένδειξη «Εκδήλωση ενδιαφέροντος για την θέση Ιδιαίτερου Γραμματέα στην Πρεσβεία της Ελλάδος στην Κοπεγχάγη». 

Δικαιολογητικά* συνημμένα στην αίτηση: 

· Αντίγραφο ισχύοντος διαβατηρίου (ή δελτίου αστυνομικής ταυτότητας εφόσον πρόκειται για Ελληνες ή πολίτες της ΕΕ)

· Δικαιολογητικά από  τα οποία θα πιστοποιείται η μόνιμη  διαμονή στη Δανία.
· Αντίγραφο ποινικού μητρώου
· Αντίγραφο τίτλου σπουδών.
· Συστατικές επιστολές (εφόσον διαθέτουν)

· Σύντομο βιογραφικό σημείωμα
Οι υποψήφιοι, οι οποίοι πληρούν τις τυπικές προϋποθέσεις και διαθέτουν τα ειδικά προσόντα για την ανωτέρω προκηρυχθείσα θέση, θα κληθούν να εμφανισθούν ενώπιον Επιτροπής, η σύνθεση της οποίας ορίζεται από την Πρεσβεία, στα γραφεία της Πρεσβείας της Ελλάδος στην Κοπεγχάγη (Hammerensgade 4, 3rd floor, 1267 Copenhagen K), σε ημερομηνία η οποία θα γνωστοποιηθεί εν ευθέτω χρόνω.
Καταληκτική ημερομηνία υποβολής των αιτήσεων ορίζεται η 19η Οκτωβρίου 2026, ημέρα Δευτέρα και μέχρι ώρα 16:00.

